open-index/open-wikipedia-markdown huggingface dataset:
น้ำนมราชสีห์เล็ก

**น้ำนมราชสีห์เล็ก** () เป็นไม้ล้มลุก แผ่ติดดิน ก้านใบสีออกแดง ใบเดี่ยว ฐานใบเบี้ยวเล็กน้อย ดอกเป็นช่อกระจุกแน่น สีม่วงอมแดง ใบและเมล็ดเป็นยาแก้ท้องเสีย กลากเลื้อน ทั้งต้นใช้บำรุงน้ำนม ยางสดใช้รักษาแผล สาระสำคัญคือฟีโนลิก ไฮโดรไลซ์แทนนิน ฟลาโวนอยด์ และสเตียรอยด์ สารสกัดเมทานอลมีฤทธิ์ยับยั้ง *[[Escherichia coli]]* และ *[[Staphylococcus aureus]]*
## อ้างอิง

หมวดหมู่:วงศ์ยางพารา
หมวดหมู่:สมุนไพร
หมวดหมู่:พืชที่มีฤทธิ์ยับยั้งแบคทีเรีย
นีดฟอร์สปีด: โปรสตรีท

**นีดฟอร์สปีด: โปรสตรีท** () เป็นเกมแนวแข่งรถตระกูลนีดฟอร์สปีดที่ 11 ที่พัฒนาร่วมกันระหว่าง EA Black Box และExient Entertainment และจัดจำหน่ายโดย อิเลคโทรนิค อาร์ต วางจำหน่ายในเครื่องเล่นไมโครซอฟท์ วินโดวส์, นินเท็นโด ดีเอส, เพลย์สเตชัน 2, เพลย์สเตชัน 3, วี, เอกซ์บอกซ์ 360 และเพลย์สเตชันพอร์เทเบิล จำหน่ายทั่วโลกในเดือนพฤศจิกายน พ.ศ. 2550 ภาคก่อนหน้านี้คือ **นีดฟอร์สปีด: คาร์บอน** และภาคต่อไปคือ **นีดฟอร์สปีด: อันเดอร์คัฟเวอร์**

## อ้างอิง

## แหล่งข้อมูลอื่น
* Official ''NFS:PS'' website
* Official ''NFS'' franchise website

หมวดหมู่:วิดีโอเกมที่ออกวางจำหน่ายในปี พ.ศ. 2550
หมวดหมู่:นีดฟอร์สปีด
หมวดหมู่:เกมสำหรับนินเท็นโดดีเอส
หมวดหมู่:เกมสำหรับเพลย์สเตชัน 2
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเพลย์สเตชันแบบพกพา
หมวดหมู่:วิดีโอเกมที่พัฒนาขึ้นในประเทศแคนาดา
หมวดหมู่:เกมสำหรับนินเท็นโดวี
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์ 360
หมวดหมู่:วิดีโอเกมที่มีฉากในประเทศญี่ปุ่น
หมวดหมู่:วิดีโอเกมที่มีฉากในประเทศเยอรมนี
หมวดหมู่:วิดีโอเกมที่มีฉากในเกาะไอร์แลนด์
หมวดหมู่:เกมจากค่ายอิเล็กทรอนิก อาตส์
หมวดหมู่:วิดีโอเกมที่มีฉากในโตเกียว
โยชนา

**โยชนา** คือ คัมภีร์ที่อธิบายความหมายของศัพท์และความสัมพันธ์ในประโยคของภาษาช่วยให้การแปลคัมภีร์อรรถกถาและฎีกาได้ชัดเจนยิ่งขึ้น แบ่งเป็น 3 ประเภท ตามสายแห่งพระไตรปิฎก คือ โยชนาพระวินัยปิฎก โยชนาพระสุตตันตปิฎก และโยชนาพระอภิธรรมปิฎก 

จุดประสงค์หลักของคัมภีร์โยชนา หรือ อัตถโยชนา (บ้างก็ว่า อรรถโยชนา) คือ เป็นคัมภีร์ประกอบหรือหนังสือคู่มือ (นิสสัย) ในการแปลคัมภีร์ต่าง ๆ บอกความสัมพันธ์ บอกความหมายของศัพท์ แสดงไวยากรณ์ และแยกแยะให้เข้าใจเชิงชั้นศัพท์อีกชั้นหนึ่ง 

คัมภีร์โยชนา มีต้นกำเนิดในช่วงเวลาไล่เลี่ยกับคัมภีร์ฎีกา อนุฎีกา โดยมีประวัติและพัฒนาการตั้งแต่ในศตวรรษที่ 17 ในรัชสมัยพระเจ้าปรักกมพาหุมหาราช ซึ่งตั้งเมืองหลวงอยู่ที่ปุรัตถินคร หรือโปโฬนนรุวะ ได้ทรงอุปถัมภ์คณะสงฆ์ ซึ่งสืบสายมาจากฝ่ายมหาวิหาร ประชุมแต่งฎีกา มีพระมหากัสสปะแห่งอุทุมพรคิรีวิหารเป็นประมุข ในการนี้ พระสารีบุตร ได้เขียนสารัตถทีปนี ฎีกาพระวินัย พระอานันทาจารย์ได้เขียนมูลฎีกา แก้พระอภิธรรม และมีคณาจารย์ต่อมาอีกหลายรูป ได้แต่งฎีกาบ้าง อนุฎีกาบ้าง รวมถึงคัมภีร์โยชนา หลังจากนั้นพระพุทธศาสนานิกายเถรวาทสำนักมหาวิหาร ได้แพร่หลายออกไปในต่าง ประเทศมี ไทย พม่า มอญ ลาว เป็นต้น และได้มีการรับคัมภีร์เหล่านี้อีกทอดหนึ่ง 

พระคันถรจนาจารย์ที่ได้รับการยกย่อง และมีผลงานการรจนาคัมภีร์โยชนาที่ได้รับการยอมรับอย่างแพร่หลายคือ พระญาณกิตติเถระ แห่งล้านนา มีช่วงชีวิตอยู่ระหว่าง พ.ศ. 1940 - 2010 ผลงานที่สำคัญของท่าน เช่น สมันตปาสาทิกาอรรถโยชนา โยชนาอรรถกถาสาลินี เป็นต้น

## โยชนาพระวินัยปิฎก

# ปาจิตติยาทิอรรถกถาโยชนา พระชาคราภิวังสะ วัดทักขิณาราม เมืองมัณฑเลเป็นผู้แต่ง 
# ขุททกสิกขาโยชนา พระเถระวนาวาสี ไม่ปรากฏนาม แต่งที่เมืองสกาย 
# วินยวินิจฉยโยชนา พระเถระวนาวาสี ไม่ปรากฏนาม แต่งที่เมืองสกาย 
# โยชนาวินยวินิจฉยสังคหะ พระมหาราชครู เป็นผู้แต่ง ที่เมืองพม่า 
# สมันตปาสาทิกาอรรถโยชนา เป็นคัมภีร์โยชนาวินัย แบ่งเป็น 5 คัมภีร์ คือ แก้ตั้งแต่คัมภีร์อาทิกัมมะ ไปจนถึงคัมภีร์บริวาร พระญาณกิตติเถระ เป็นผู้แต่งที่เมืองเชียงใหม่

## โยชนาพระสุตตันตปิฎก

# นิธิกัณฑสุตตอัตถโยชนา พระจารินทาละ หรือ พญาจี สยาดอ เป็นผู้แต่ง
# ธัมมปทัฏฐกถาคาถาโยชนา พระสิริสุมังคลเถระ แต่งที่ประเทศพม่า
# ตุลัตถโยชนา พระอุกกังวังสมาลา เป็นผู้แต่ง
# ปัจจเวกขณโยชนา พระอุกกังวังสมาลาเป็นผู้แต่ง

## โยชนาพระอภิธรรมปิฎก

# โยชนาอรรถกถาสาลินี พระญาณกิตติเถระ แต่งที่เชียงใหม่ 
# โยชนาธาตุกถา พระญาณกิตติเถระ แต่งที่เชียงใหม่ 
# โยชนาสัมโมหวิโนทนี พระญาณกิตติเถระ แต่งที่เชียงใหม่ 
# โยชนากถาวัตถุ พระญาณกิตติเถระ แต่งที่เชียงใหม่ 
# โยชนาปัฏฐาน พระญาณกิตติเถระ แต่งที่เชียงใหม่ 
# โยชนาฎีกาอภิธัมมัตถสังคหะ พระญาณกิตติเถระ แต่งที่เชียงใหม่ 
# ธาตุกถามูลฎีกาโยชนา พระสารทัสสี หรือปุพพารามสยาดอแต่ง 
# สังคหโยชนา พระกวิธชะ เป็นผู้แต่ง 
# ธาตุวัตถุโยชนา พระจารินททาสภะ เป็นผู้แต่ง 
# โยชนาปาลีอภิธัมมัตถสังคหะ ไม่ปรากฏชื่อผู้แต่ง

## อ้างอิง

## บรรณานุกรม
*คณาจารย์มหาวิทยาลัยมหาจุฬาลงกรณราชวิทยาลัย. (2550). วรรณคดีบาลี. กรุงเทพมหานคร. มหาวิทยาลัยมหาจุฬาลงกรณราชวิทยาลัย.
*จำเนียร แก้วภู่. (2538). คัมภีร์สัทศาสตร์บาลี-สํสกฤต : ประวัติและความเป็นมาเน้นคัมภีร์ไวยากรณ์. กรุงเทพมหานคร. โอเดียนสโตร์.

หมวดหมู่:คัมภีร์ของศาสนาพุทธเถรวาท
ปกรณ์วิเสส

**ปกรณ์วิเสส** เป็นคัมภีร์หรือหนังสือที่พิเศษ หรือแตกต่างไปจากคัมภีร์ทางพุทธศาสนาทั้งหลายที่มีอยู่เดิม ที่ไม่ได้แต่งอธิบายธรรมะตามคัมภีร์ใดคัมภีร์หนึ่งโดยเฉพาะอย่างอรรถกถา ฎีกาและอนุฎีกา หรือโยชนา แต่เป็นคัมภีร์หรือหนังสือที่พระคันถรจนาจารย์ได้รจนาขึ้น เพื่อแสดงความคิดเห็นอันเป็นภูมิรู้หรือภูมิธรรมของท่าน โดยศึกษาค้นคว้าและรวบรวมจากคัมภีร์ต่าง ๆ 

นอกจากนี้ ท่านผู้รจนายังกำหนดประเด็นหรือเนื้อหาได้ตามความประสงค์ของตนเอง โดยมีจุดประสงค์ต่าง ๆ กันไป เช่น เพื่อบันทึกคำสอนของพระพุทธเจ้าแบบโดยย่นย่อหรือรวบยอดให้ผู้ศึกษาสามารถจดจำได้ง่ายขึ้น, เพื่อสรรเสริญและชมเชยคุณพระรัตนตรัยในรูปของร้อยกรองภาษาบาลี, เพื่อเสนอหลักการและวิธีการในการอธิบายขยายความพระไตรปิฎก, แสดงความรู้เรื่องโลกและจักรวาล 

คัมภีร์ปกรณ์วิเสสเป็นคัมภีร์ที่เป็นดุจสะพาน ที่ทอดสาระสำคัญที่ปรากฏอยู่ในพระไตรปิฎก เชื่อมโยงไปถึงประชาชนชาวบ้านได้ศึกษาและทำความเข้าใจได้ง่ายขึ้นนั่นเอง

## ประเภท
ปกรณ์วิเสสมีเนื้อหาและจุดประสงค์แบ่งออกเป็น 6 ประเภท ดังนี้

### ธรรมวินัยสังเขป
เป็นคัมภีร์ที่อธิบายความบาลีในพระไตรปิฎกอย่างย่นย่อหรืออธิบายแบบรวบยอดแทนการอธิบายเป็นปิฎก ๆ อย่างอรรถกถา เมื่อกำหนดชั้นแล้วคงเป็นอรรถกถานั่นเอง เช่น 
# มิลินทปัญหา ของพระจุฬาภยมหาเถระ 
# วิมุตติมรรค ของพระอุปติสสเถระ  
# วิสุทธิมรรค ของพระพุทธโฆสาจารย์ 

### ธรรมวิภังค์
เป็นคัมภีร์ที่แสดงหลักและวิธีวิเคราะห์แจกแจง พระธรรมและพระวินัย เช่น
# เนตติปกรณ์ พระมหากัจจายนะแต่ง 
# เนตติอรรถกถา พระธรรมปาละเถระแต่ง  
# เนตติวิภาวินี แต่งโดยพระสัทธธรรมปาลมหาธรรมราชคุรุ ชาวพม่า 

### ธรรมวินัยสดุดี
หรือ พุทธาทิภิถุติ เป็นคัมภีร์ประเภทบทอศิรวาท ในปัจจุบันว่าด้วยการสรรเสริญพระรัตนตรัย คือพระพุทธคุณ ได้แก่ พระมหาปุริสลักษณะ 32 ประการ อนุพยัญชนะ 32 ประการ ได้แก่
# ปัชชมธุ พระพุทธัปปิยเถระแต่งขับสดุดีพระรัตนตรัย เป็นบทร้อยกรอง 104 บท ทำนองศตกะทางสันสกฤต   
# นมัสการปาฐะ พระโปราณาจารย์แต่ง  
# ชินาลังการ พระพุทธรักขิตเถระแต่งเป็นร้อยกรอง 271 บท พรรณนาประวัติของพระพุทธเจ้า ตั้งประสูติไปจนถึงปรินิพพาน 
# ชินจริต พระเมธังกรหรือนวรัตนเมธังกรแต่งเป็นร้อยกรอง พรรณนาประวัติของพระพุทธเจ้าคล้ายกับคัมภีร์พุทธจริตของสันสกฤต  

### วังสปกรณ์
เป็นคัมภีร์ที่กล่าวถึงตำนาน ประวัติศาสตร์ ประวัติบุคคล เป็นต้น เช่น
# มหาวงศ์ พงศาวดารลังกา แต่งโดยพระมหานามเถระ
# ทาฐาวงศ์ หรือทันตวงศ์ แต่งโดยพระธรรมกิตติแห่งประเทศศรีลังกา ว่าด้วยประวัติพระทันตธาตุของพระพุทธเจ้าที่มาประดิษฐานในประเทศศรีลังกา
# สาสนวังสัปปทีปิกาหรือศาสนวงศ์ ว่าด้วยประวัติศาสตร์พุทธศาสนา แต่งโดยพระปัญญาสามี ชาวพม่าแต่ง 
	
### โลกศาสตร์
เป็นคัมภีร์ที่กล่าวถึงกำเนิดโลก ดวงดาวและจักรวาล ได้แก่
# จักกวาฬทีปนี แต่งโดยพระสิริมังคลาจารย์ 
# โลกัปปทีปกสาร แต่งโดยพระเมธังกรณ์

### สังขยาปกรณ์
เป็นคัมภีร์ที่กล่าวถึงการนับ ชั่ง ตวง วัด ได้แก่
# สังขยาปกาสกะ แต่งโดยพระญาณวิลาส 
# สังขยาปกาสกฎีกา แต่งโดยพระสิริมังคลาจารย์

## อ้างอิง

## บรรณานุกรม
*คณาจารย์มหาวิทยาลัยมหาจุฬาลงกรณราชวิทยาลัย. (2550). วรรณคดีบาลี. กรุงเทพมหานคร. มหาวิทยาลัยมหาจุฬาลงกรณราชวิทยาลัย.
*จำเนียร แก้วภู่. (2538). คัมภีร์สัทศาสตร์บาลี-สํสกฤต : ประวัติและความเป็นมาเน้นคัมภีร์ไวยากรณ์. กรุงเทพมหานคร. โอเดียนสโตร์.

หมวดหมู่:คัมภีร์ของศาสนาพุทธเถรวาท
สะพานทาวเวอร์

**สะพานทาวเวอร์** หรือ **ทาวเวอร์บริดจ์** (; ) เป็นสะพานแบบผสมผสานบาสคูลกับสะพานแขวนในลอนดอน สร้างขึ้นระหว่างปี 1886 และ 1894 เพื่อข้ามแม่น้ำเทมส์ สะพานตั้งอยู่ใกล้กับหอคอยลอนดอนและเป็นสัญลักษณ์ระดับโลกของเมืองลอนดอน จนทำให้ในบางครั้งอาจสับสนกับสะพานลอนดอน ซึ่งอยู่ห่างไป  ทางต้นน้ำ สะพานทาวเวอร์เป็นหนึ่งในห้าสะพานของลอนดอนที่ดูแลโดยบริดจ์เฮาส์เอสเตทส์ องค์การภายใต้การดูแลขององค์การนครลอนดอน ลักษณะเด่นของสะพานคือหอคอยสะพานสองหอ 

## อ้างอิง

## แหล่งข้อมูลอื่น

* 
* Bridge Lift Times
* Video showing the interior of a bascule chamber as the bridge lifts
*  Describes the construction of Tower Bridge
ชินจริต

**ชินจริต** เป็นวรรณกรรมร้อยกรองภาษาบาลีบรรยายพุทธประวัติของสมเด็จพระสัมมาสัมพุทธเจ้า โดยความหมายของชินจริต คือ **พระจริยาวัตรแห่งพระผู้พิชิต**

วรรณกรรมเรื่องนี้ประกอบด้วยพระคาถา 472 คาถา (บ้างก็ 473 คาถา) มีการใช้ฉันทลักษณ์แบบต่าง ๆ ในการรจนา เช่น วสันตดิลกฉันท์ อินทรวิเชียรฉันท์ และอุเปนทรวิเชียรฉันท์ 

ผู้รจนาผลงานชิ้นนี้ คือ พระวันรัตนะ เมธังกร ผู้รจนาคัมภีร์ปโยคะสิทธิ และมีชื่อเสียงอยู่ในสมัยรัชกาลพระเจ้าภูวเนกะ พาหุ ที่ 1 (ค.ศ. 1277-1288) นอกจากนี้ชื่อของท่านผู้รจนายังปรากฏอยู่ในคัมภีร์สัทธัมสังคหะ และในคัมภีร์คันธวงสะ พระวันรัตนะ เมธังกร ยังเป็นเจ้าคณะพระอารามวิชัยพาหุ ปริเวณ ซึ่งสถาปนาขึ้นในสมัยพระเจ้าวิชัยพาหุที่ 2 

ทั้งนี้ ชินจริตมีรูปแบบการประพันธ์และชื่อเรื่องที่คล้ายคลึงกับงานร้อยกรองพุทธประวัติในภาษาสันสกฤต คือเรื่องพุทธจริตของพระอัศวโฆษ ซึ่งรจนาขึ้นในช่วงศตวรรษที่ 2 นักวิชาการแสดงความเห็นว่า คัมภีร์พุทธประวัติของฝ่ายนิกายเถรวาทในยุคหลังอาจได้รับอิทธิพลจากมหากาพย์พุทธจริต เช่น คัมภีร์ชินจริตซึ่งมีลีลาการประพันธ์คล้ายคลึงกัน

## อ้างอิง

## บรรณานุกรม
*พิชญา สุ่มจินดา. (2556). มหาโพธิบัลลังก์กับคติจักรวาลที่เปลี่ยนไปในอุโบสถวัดเกาะแก้วสุทธาราม จังหวัดเพชรบุรี. กรุงเทพมหานคร. มูลนิธิโตโยต้าประเทศไทย. 
*Anandajoti Bhikkhu. (2006). http://www.buddhanet-de.net/ancient-buddhist-texts/Buddhist-Texts/X3-Jinacaritam/JC-Metre.htm 
*W. H. D. Rouse. (1905). Jinacarita. London. Henry Frowde.
*http://www.vipassana.info/me_mu/medhankara.htm

หมวดหมู่:วรรณกรรมภาษาบาลี
สลัดหลวงพระบาง

**สลัดหลวงพระบาง** เป็นอาหารลาวที่เป็นเอกลักษณ์ของหลวงพระบาง ได้รับอิทธิพลจากอาหารฝรั่งเศส เครื่องปรุงหลักคือผักน้ำ ซึ่งคาดว่าชาวฝรั่งเศสนำมาปลูกในลาว นำมายำรวมกับมะเขือเทศ แตงกวา ผักกาดหอม ผักชี ไข่ต้ม ถั่วลิสง หอมเจียว กระเทียมเจียว หมูสับรวน น้ำสลัดทำจากน้ำมันสลัด น้ำมะนาว น้ำปลา ซีอิ๊วขาว น้ำตาลทราย เติมไข่แดงบดเพื่อให้ข้น 
## อ้างอิง
* นันทนา ปรมานุศิษฏ์. โอชาอาเซียน. กทม. มติชน. 2556 หน้า 129 - 130
หมวดหมู่:อาหารลาว
หมวดหมู่:อาหารประเภทยำ
เล มิเซราบล์ (ภาพยนตร์)

**เล มิเซราบล์** () เป็นภาพยนตร์ดัดแปลงจากละครเวทีอันโด่งดัง ที่ผ่านสายตาผู้ชมมากว่า 60 ล้านคนทั่วโลก และจัดแสดงมาแล้วถึง 42 ประเทศ 21 ภาษา  ซึ่งดัดแปลงมาจากวรรณกรรมภาษาฝรั่งเศส *[[เลมีเซราบล์]]* ของวิกตอร์ อูโก 

ผลงานกำกับโดยผู้กำกับ ทอม ฮูเปอร์ จาก The King's Speech ดูแลการผลิต โดยเวิร์คกิ้ง ไตเติ้ล และ คาเมรอน แม็คอินทอช นำแสดงโดย ฮิวจ์ แจ็คแมน, รัสเซล โครว์, แอนน์ แฮททาเวย์ และ เอ็ดดี้ เรดเมย์น

thumb|220px|right|โปสเตอร์ภาษาไทย
## เนื้อเรื่อง
ในศตวรรษที่ 19 เป็นเรื่องราวของ ฌอง วาลฌอง (ฮิวจ์ แจ็คแมน) หนุ่มใจบุญที่ถูกจับเข้าคุกเพราะขโมยขนมปังเพื่อนำไปจุนเจือครอบครัวของเขา หลังจากถูกจำคุกยาวนานถึง 19 ปี เขาก็ได้รับการปล่อยตัวอีกครั้ง และได้เข้าร่วมกับขบวนการปฏิวัติเพื่อกอบกู้ชื่อเสียงของตนเองคืน ในขณะที่ ชาแวร์ (รัสเซล โครว์) ตำรวจผู้ยึดมั่นในความถูกต้อง ออกตามล่าตัว วาลฌอง เพื่อจับเข้าคุกในฐานะผู้ก่อความวุ่นวายต่อต้านรัฐบาล ส่วนทาง ฟองติน (แอนน์ แฮททาเวย์) หญิงสาวอาภัพผู้ยอมทำทุกอย่างแม้แต่การขายตัว เพื่อเลี้ยงลูกสาวตัวน้อยของเธอให้อยู่รอด และได้ฝากลูกน้อยไว้ให้ วาลฌอง ช่วยดูแลต่อ เมื่อเธอจะจากโลกนี้ไป

## นักแสดง
* Hugh Jackman รับบท Jean Valjean (ฌอง วาลฌอง)
* Russell Crowe รับบท Javert (ชาแวร์)
* Anne Hathaway รับบท Fantine (ฟองติน)
* Amanda Seyfried	รับบท Cosette (โกแซต)
* Eddie Redmayne รับบท Marius Pontmercy (มาริอุส)
* Aaron Tveit รับบท Enjolras (อองโชลราส)
* Samantha Barks รับบท Éponine (เอโปนีน)
* Isabelle Allen รับบท Young Cosette
* Daniel Huttlestone รับบท Gavroche
* Colm Wilkinson รับบท บาทหลวงมีรีลl
* Helena Bonham Carter รับบท Madame Thénardier
* Sacha Baron Cohen รับบท Thénardier
* Bertie Carvel รับบท Bamatabois
* George Blagden รับบท Grantaire
* Killian Donnelly รับบท Combeferre
* Fra Fee	รับบท Courfeyrac
* Alistair Brammer รับบท Jean Prouvaire
* Gabriel Vick รับบท Feuilly
* Hugh Skinner รับบท Joly
* Iwan Lewis รับบท Bahorel
* Stuart Neal รับบท Lesgles
* Hadley Fraser รับบท National Guard Leader
* Heather Chasen รับบท Madame Magloire
* Georgie Glen รับบท Mademoiselle Baptistine

## รางวัล
### [[รางวัลออสการ์]]
* ได้เสนอเข้าชิงสาขาภาพยนตร์ยอดเยี่ยม
* ได้เสนอเข้าชิงสาขานักแสดงชายยอดเยี่ยม
* ได้รางวัลสาขานักแสดงสมทบหญิงยอดเยี่ยม
* ได้เสนอเข้าชิงสาขาเพลงนำภาพยนตร์ยอดเยี่ยม
* ได้รางวัลสาขาบันทึกเสียงยอดเยี่ยม
* ได้เสนอเข้าชิงการออกแบบงานสร้างยอดเยี่ยม
* ได้รางวัลแต่งหน้าทำผมยอดเยี่ยม
* ได้เสนอเข้าชิงสาขาออกแบบเครื่องแต่งกายยอดเยี่ยม
### [[รางวัลลูกโลกทองคำ]]
* ได้รางวัลสาขาภาพยนตร์ยอดเยี่ยม ประเภทภาพยนตร์เพลงหรือตลก
* ได้รางวัลสาขานักแสดงนำชายยอดเยี่ยม ประเภทภาพยนตร์เพลงหรือตลก
* ได้รางวัลสาขานักแสดงสมทบหญิงยอดเยี่ยม
* ได้เสนอเข้าชิงสาขาเพลงประกอบภาพยนตร์ยอดเยี่ยม
### [[รางวัลบาฟต้า]]
* ได้รางวัลสาขานักแสดงสมทบหญิงยอดเยี่ยม
* ได้รางวัลสาขาออกแบบงานสร้างยอดเยี่ยม
* ได้รางวัลสาขาแต่งหน้าทำผมยอดเยี่ยม
* ได้รางวัลสาขาบันทึกเสียงยอดเยี่ยม

## อ้างอิง

## เว็บไซต์
* Offical Website 
* Facebook ของอเมริกา
* Facebook ของไทย
* Facebook ของญี่ปุ่น

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ถ่ายทำในประเทศอังกฤษ
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์อังกฤษ
หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์ที่มีฉากในประเทศฝรั่งเศส
หมวดหมู่:ภาพยนตร์ที่ถ่ายทำในประเทศฝรั่งเศส
หมวดหมู่:ภาพยนตร์ที่ถ่ายทำในลอนดอน
หมวดหมู่:ภาพยนตร์ไอแมกซ์
หมวดหมู่:ภาพยนตร์เพลง
เดอะเอ็มมิเน็มโชว์

***เดอะเอ็มมิเน็มโชว์*** เป็นอัลบั้มชุดที่ 3 ของ เอ็มมิเน็ม ตกเป็นข่าวตั้งแต่ยังไม่ออกขาย เริ่มตั้งแต่มิวสิค วิดีโอของซิงเกิลแรก Without Me ที่ เอ็ม แต่งตัวเป็น อุซามะฮ์ บิน ลาดิน หัวหน้ากลุ่มผู้ก่อการร้าย อัลกออิดะฮ์ รวมทั้งทุกเพลงในอัลบั้มเกิดเล็ดลอดไปอยู่บนอินเทอร์เน็ต ทั้งที่มีการออกมาตรการป้องกันเรื่องนี้อย่างรัดกุม มีเพียงไม่กี่คนที่เคยได้ฟังเพลงอัลบั้มนี้ล่วงหน้า นอกจากนี้ยังมีแผ่นผีปั๊มขายกันเกลื่อน ที่นิวยอร์กในราคาแค่ 5 ดอลลาร์ ทำให้ต้นสังกัดเลื่อนกำหนดการขาย เดอะเอ็มมิเน็มโชว์ ขึ้นมา จากวันที่ 3 มิถุนายนมาเป็น 26 พฤษภาคม 2002 แต่ถึงจะมีเทปผี CD เถื่อนขายไปก่อนแล้ว อัลบั้มชุดนี้ก็ยังกวาดรายได้ถล่มทลาย ขึ้นอันดับ 1 ทั้งอังกฤษและอเมริกาทันทีที่ออกขาย ในอเมริกา เดอะเอ็มมิเน็มโชว์ ค้างอยู่อันดับ 1 ถึง 3 สัปดาห์

คราวนี้ เอ็ม มาแปลกนอกจากจะมาพร้อมความเกรี้ยวโกรธ, ความรุนแรง ฯลฯ ก็ยังมีพูดถึงเรื่องความรักที่เขามีกับ เฮลี่ ลูกสาวสุดที่รัก ซึ่งมาช่วยส่งเสียงไว้ด้วยในเพลง My Dad's Gone Crazy มีการดึงเรื่องการเมืองมาเกี่ยวข้องพูดถึงรัฐบาลของ จอร์จ บุช จูเนียร์ และมีการนำเอาอิทธิพลวงร็อคจากยุค 70 อย่างของ แอโรสมิธ มารวมไว้ในงานของตัวเองด้วย

## รายชื่อเพลง

## อ้างอิง

หมวดหมู่:อัลบั้มเพลงในปี พ.ศ. 2545
พระยาประธานนคโรไทย

**พระยาประธานนคโรไทย (รอด รัตนวราห) (รัตนวราหะ)**(พ.ศ. 2346 - พ.ศ. 2440) เป็นบุตรชายนายจันทร์ มหาดเล็กหุ้มแพร เกิดเมื่อปี พ.ศ. 2346 ได้ถวายตัวเป็นมหาดเล็กในสมเด็จพระสัมพันธวงศ์เธอ เจ้าฟ้าเกศ กรมขุนอิศรานุรักษ์เมื่อปี พ.ศ. 2361 ต่อมาในปี พ.ศ. 2363 ได้เป็นปลัดเวรมหาดเล็กและนายเวรมหาดเล็ก พ.ศ. 2370 รับตำแหน่งที่เมืองอุไทยธานี จนถึงปี พ.ศ. 2376 เจ้าพระยาบดินทรเดชา (สิงห์ สิงหเสนี) ได้ขอตัวมาอยู่กรมมหาดไทย ได้รับราชการต่อมาอีกหลายแห่ง จนถึงปี พ.ศ. 2418 ได้รับแต่งตังเป็น พระยาพิไชยสุนทร ผู้ว่าราชการเมืองอุทัยธานี และได้เป็น พระยาประธานนคโรไทย จางวางกำกับเมืองอุทัยธานีในเวลาต่อมา ท่านเจ้าเมืองที่พระบาทสมเด็จพระจุลจอมเกล้าเจ้าอยู่หัวทรงไว้วางพระราชหฤทัยมาก เป็นผู้ที่มั่นอยู่ในความจงรักภักดีเป็นอย่างยิ่ง เคยจัดงานสมโภชพระชนมพรรษาถวายพระราชกุศลแด่พระบาทสมเด็จพระจุลจอมเกล้าเจ้าอยู่หัว เมื่อวันที่ 19 - 21 กันยายน พ.ศ. 2429

พระยาประธานนคโรไทยสมรสกับคุณหญิงนวน บุตรีของเจ้าพระยารัตนาธิเบศร์ (กุน) มีบุตรธิดา ดังนี้
1. พระพิทักษ์อุไทยเขตร (ขำ)
2. พระยาประธานนคโรไทย (ชื่น)
3. พระยาพิไชยสุนทร (ชม)
4. นางภู่ ภรรยาของหลวงภูมิเมือง 

ท่านถึงแก่กรรมด้วยโรคชรา เมื่อวันที่ 26 พฤศจิกายน พ.ศ. 2440 รวมอายุได้ 94 ปี

**พระบาทสมเด็จพระรามาธิบดีศรีสินทรมหาวชิราวุธ พระมงกุฎเกล้าเจ้าอยู่หัว** ทรงพระกรุณาโปรดเกล้าฯ พระราชทานนามสกุล **รัตนวราห** แก่ พระยาประธานนคโรทัย(ชื่น) จางวางกำกับราชการเมืองอุไทยธานี เมื่อวันที่ 29 กันยายน พ.ศ. 2457                                เป็นต้นตระกูล **รัตนวราห**  (**รัตนวราหะ**) สืบมา

## บรรดาศักดิ์
* **นายรอด** (พ.ศ. 2346 - พ.ศ. 2361)
* **นายรอด มหาดเล็ก** (พ.ศ. 2361 - พ.ศ. 2363)
* **นายเวรมหาดเล็ก** (พ.ศ. 2363 - พ.ศ. 2376)
* *ไม่ปรากฏบรรดาศักดิ์* (พ.ศ. 2376 - พ.ศ. 2418)
* **พระยาพิไชยสุนทร** (พ.ศ. 2418 - *ไม่ปรากฏ*)
* **พระยาประธานนคโรไทย** (*ไม่ปรากฏ* - พ.ศ. 2440)

## อ้างอิง

ประธานนคโรไทย
หมวดหมู่:บุคคลจากจังหวัดอุทัยธานี
พรรคยุติธรรมและเอกภาพอินโดนีเซีย

**พรรคยุติธรรมและเอกภาพอินโดนีเซีย** (Indonesian Justice and Unity Party; ภาษาอินโดนีเซีย: Partai Keadilan dan Persatuan Indonesia/PKPI) เป็นพรรคการเมืองในอินโดนีเซีย พรรคนี้จัดตั้งขึ้นในชื่อพรรคยุติธรรมและเอกภาพ (Partai Keadilan dan Persatuan ) เมื่อเดือนธันวาคม พ.ศ. 2541 โดยแยกตัวออกมาจากพรรคโกลการ์ ผู้นำพรรคคือ นายพล เอดี ซูดรายัต ที่เกษียณอายุแล้ว ในการเลือกตั้ง พ.ศ. 2542 พรรคนี้ได้คะแนนเสียงเพียง 1.01% สมาชิกพรรคจึงได้จัดตั้งพรรคขึ้นใหม่ด้วยชื่อปัจจุบัน หัวหน้าพรรคคือ เอดี ซูดรายัต ในการเลือกตั้ง พ.ศ. 2547 พรรคนี้ได้ 1.3% และในการเลือกตั้ง พ.ศ. 2552 ได้ 0.9% พรรคนี้ต่อต้าน IMF และการแปรรูปกิจการให้เป็นของเอกชน ผู้สนับสนุนส่วนใหญ่อยู่ในสุมาตราเหนือ ชวาตะวันตกและชวากลาง
## อ้างอิง

หมวดหมู่:ขบวนการทางการเมืองในประเทศอินโดนีเซีย
วาซา

thumb|โบสถ์ในวาซา
**วาซา** () เป็นเมืองบนชายฝั่งทิศตะวันตกของประเทศฟินแลนด์ ตั้งขึ้นเมื่อปี ค.ศ. 1606 ในรัชสมัยกษัตริย์ชาลส์ที่ 8 แห่งสวีเดน และตั้งชื่อเมืองตามราชวงศ์วาซา ปัจจุบันวาซามีประชากร 65,768 คน (31 สิงหาคม ค.ศ. 2013) เป็นเมืองที่ใช้ 2 ภาษา คือ 69.8% ของประชากรพูดภาษาฟินแลนด์เป็นภาษาแรก และอีก 24.8% พูดภาษาสวีเดน

หมวดหมู่:เมืองในประเทศฟินแลนด์
หมวดหมู่:ราชรัฐฟินแลนด์
หมวดหมู่:เมืองหลวงเก่าของฟินแลนด์
ภาษาเตมวน

**ภาษาเตมวน** (Temuan) หรือภาษาเบนัว คาดว่ามีผู้พูดภาษานี้ประมาณ 22,162 คน (พ.ศ. 2546) ทางตอนใต้ของประเทศมาเลเซีย ได้แก่ รัฐเซอลาโงร์ ปะหัง ยะโฮร์ เนอเกอรีเซิมบีลัน จัดอยู่ในตระกูลภาษาออสโตรนีเซีย กลุ่มภาษามาลาโย-โพลีเนเซีย สาขามาลาโย-ซุมบาวัน สาขาย่อยมาเลย์อิก บางครั้งจัดให้เป็นสำเนียงหนึ่งของภาษามลายู
## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
## แหล่งข้อมูลอื่น
*Temuan Web Page Orang Asli Temuan Webpage

เตมวน
กลิ่น บุนนาค

**ท่านผู้หญิงกลิ่น** ภริยาเอกของสมเด็จเจ้าพระยาบรมมหาศรีสุริยวงศ์ (ช่วง บุนนาค)

## ประวัติ
ท่านผู้หญิงกลิ่น เป็นธิดาของหลวงแก้วอายัติ (จาด บุนนาค) และคุณลิ้ม บุนนาค ซึ่งเป็นบุตรของเจ้าพระยาอรรคมหาเสนา (บุนนาค) กับท่านกอง สมรสกับสมเด็จเจ้าพระยาบรมมหาศรีสุริยวงศ์ ในขณะที่ท่านยังมีบรรดาศักดิ์เป็นหลวงสิทธิ์นายเวร ได้มีบุตร-ธิดา ด้วยกัน 4 คน ได้แก่
# เจ้าพระยาสุรวงศ์ไวยวัฒน์ (วร บุนนาค)
# คุณหญิงกลาง ภรรยาพระยาสีหราชฤทธิไกร (แย้ม บุณยรัตพันธุ์)
# คุณหญิงเล็ก
# คุณหญิงปิ๋ว

ท่านผู้หญิงกลิ่นมีพี่น้องและวงศ์ญาติสายสกุล บุนนาค ที่เกิดจากคุณลิ้ม บุนนาค  หลายคน

ท่านผู้หญิงกลิ่นมีพี่น้องและวงศ์ญาติสายสกุลในสายราชินิกุล บุนนาค ที่สมรสไปกับราชตระกูลสาย พระปฐมบรมราชวงศ์ ได้แก่ ราชสกุลอิศรางกูร ต้นราชสกุลคือ สมเด็จพระสัมพันธวงศ์เธอ เจ้าฟ้ากรมขุนอิศรานุรักษ์ และ ราชสกุลเทพหัสดิน ต้นราชสกุลคือ สมเด็จพระสัมพันธวงศ์เธอ เจ้าฟ้ากรมหลวงเทพหริรักษ์ พระราชนัดดาในรัชกาลที่ 1

ในงานเขียนของแอนนา ลีโอโนเวนส์ สตรีชาวสหราชอาณาจักร ซึ่งเข้ามาถวายงานเป็นพระอาจารย์ในราชสำนักสยาม ระหว่างปี พ.ศ. 2405-2410 ได้กล่าวว่าท่านผู้หญิงกลิ่น ได้เลิกรากับสมเด็จเจ้าพระยาบรมมหาศรีสุริยวงศ์ ซึ่งภายหลังสมเด็จเจ้าพระยาได้สมรสกับท่านผู้หญิงพัน บุนนาค ไว้ว่า "...เขา [สมเด็จเจ้าพระยา] แต่งงานกับเธอ [ท่านผู้หญิงพัน] หลังเลิกรากับคู่ชีวิต [ท่านผู้หญิงกลิ่น] ที่อยู่ร่วมกันมาหลายปี..."

## สาแหรก


## อ้างอิง

หมวดหมู่:บุคคลจากกรุงเทพมหานคร
หมวดหมู่:ท่านผู้หญิง
หมวดหมู่:สกุลบุนนาค
ตายโหง ตายเฮี้ยน

**ตายโหงตายเฮี้ยน** หรือ **ตายโหง 2** เป็นภาพยนตร์ไทยแนวสยองขวัญ สร้างโดยพระนครฟิลม์ กำกับโดย พจน์ อานนท์, ธนดล นวลสุทธิ์, ธรรมนูญ สกุลบูรณ์ถนอม, อชิร นกเทศ เป็นภาคต่อของภาพยนตร์เรื่อง "ตายโหง" ซึ่งเป็นภาพยนตร์ที่นำข่าวหน้าหนึ่งจากเรื่องที่เกิดขึ้นจริงทั้ง 4 เรื่องมาทำเป็นภาพยนตร์ 4 เรื่องสยอง 4 โศกนาฏกรรม จากข่าวหน้า 1 สู่แผ่นฟิล์ม มีกำหนดเข้าฉาย 6 กุมภาพันธ์ พ.ศ. 2557

## นักแสดง
* ตอน ทุบ "กรรม" กำกับโดย ธนดล นวลสุทธิ์
** พิชญะ นิธิไพศาลกุล รับบท นนท์
** มนัสนันท์ พันเลิศวงศ์สกุล รับบท พลอย

* ตอน รถตู้ “ตกทางด่วน” กำกับโดย ธรรมนูญ สกุลบูรณ์ถนอม
** พิมพ์ชนก ลือวิเศษไพบูลย์ รับบท แอ๊นท์
** โชติวุฒิ บุญญสิทธิ์ รับบท โป๊ป
** ณัฐภัสสรา อดุลยาเมธาสิริ รับบท สา

* ตอน "ผี" ในช่องแอร์  กำกับโดย พจน์ อานนท์ 
** ภรัณยู โรจนวุฒิธรรม รับบท นักดนตรี
** ไอยวริญท์ โอสถานนท์ รับบท หญิงสาวแสนสวย 

* ตอน ซ่องผี "ท่าล้อซอย 9" กำกับโดย อชิร นกเทศ 
**  ชาลี ไตรรัตน์ รับบท หน่อง
** แจ๊ส ชวนชื่น รับบท แจ๊ส
** พงศกร ฉายสุริยะ รับบท แบงค์
** อรนุช อุ่นสวัสดิ์ รับบท ดาว
** คุณาธิป ปิ่นประดับ รับบท บิ๊ก
** ธัญญ์วาริน สุขะพิสิษฐ์ รับบท แม่เล้า

## แหล่งข้อมูลอื่น
* 4 โศกนาฏกรรมที่ทำให้พวกเขาต้อง “ตายโหง”
* ตัวอย่างภาพยนตร์และเกร็ดภาพยนตร์เรื่อง "ตายโหงตายเฮี้ยน"
* 

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2557
หมวดหมู่:ภาพยนตร์ผีไทย
หมวดหมู่:ภาพยนตร์สยองขวัญไทย
หมวดหมู่:ภาพยนตร์ที่กำกับโดย พจน์ อานนท์
ยุทธพล อังกินันทน์

**ยุทธพล อังกินันทน์** (เกิด 22 สิงหาคม พ.ศ. 2515) อดีตที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ (นายวราวุธ ศิลปอาชา) อดีตรองหัวหน้าพรรคชาติไทยพัฒนา และอดีตสมาชิกสภาผู้แทนราษฎร 1 สมัย และอดีตรองนายกเทศมนตรีเมืองเพชรบุรี

## ประวัติ
ยุทธพล ชื่อเล่น "ป็อบ" เกิดเมื่อวันที่ 22 สิงหาคม พ.ศ. 2515 เป็นบุตรของนายยุทธ อังกินันทน์ อดีตรัฐมนตรี (สส.เพชรบุรี 7 สมัย) กับนางบุปผา อังกินันทน์ (สกุลเดิม: รอบรู้) อดีตนายกเทศมนตรีเมืองเพชรบุรีหลายสมัยติดต่อกัน นายยุทธพล อังกินันทน์ ได้ศึกษาระดับชั้นมัธยมศึกษาตอนต้นและตอนปลายจากโรงเรียนเซนต์คาเบรียล (SG69) และโรงเรียนอรุณประดิษฐ จังหวัดเพชรบุรี ระดับปริญญาตรีจากคณะรัฐศาสตร์ มหาวิทยาลัยรามคำแหง ระดับปริญญาโท จากสาขารัฐประศาสนศาสตร์ มหาวิทยาลัยราชภัฏสวนดุสิต และสำเร็จการศึกษาระดับปริญญาเอก จากสาขารัฐประศาสนศาสตร์ มหาวิทยาลัยสวนดุสิต

## การทำงาน
ยุทธพล อังกินันทน์ เริ่มทำงานการเมืองตั้งแต่ปี พ.ศ. 2535 โดยการเป็นผู้ช่วยสมาชิกสภาผู้แทนราษฎร จนกระทั่งในปี พ.ศ. 2541 ได้รับเลือกตั้งเป็นสมาชิกสภาเทศบาลเมืองเพชรบุรี (ส.ท.) และได้รับการแต่งตั้งเป็นเทศมนตรีในปีเดียวกันด้วย ต่อมาในปี พ.ศ. 2548 เขาได้รับแต่งตั้งเป็นรองนายกเทศมนตรีเมืองเพชรบุรี และเมื่อวันที่ 6 มกราคม พ.ศ. 2552 เขาได้รับแต่งตั้งเป็นเลขานุการรัฐมนตรีว่าการกระทรวงการท่องเที่ยวและกีฬา (นายชุมพล ศิลปอาชา เป็น รมว.) 

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคชาติไทยพัฒนา และยังได้รับหน้าที่เป็นกรรมการประสานงานพรรคร่วมรัฐบาล (วิปรัฐบาล) พร้อมกันนี้ยังได้รับตำแหน่งรองประธานคณะกรรมาธิการความมั่นคงแห่งรัฐอีกด้วย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้ลงสมัครรับเลือกตั้งเป็นสมาชิกสภาผู้แทนราษฎร เขต 1 จังหวัดเพชรบุรี และได้คะแนนสูงสุดในการเลือกตั้งครั้งนั้น (แต่การเลือกตั้งเป็นโมฆะ)

เขาลงสมัครรับเลือกตั้งในพื้นที่จังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคชาติไทยพัฒนา แต่ไม่ได้รับเลือกตั้ง

ยุทธพล อังกินันทน์ ยังดำรงตำแหน่ง นายกสมาคมกีฬาแห่งจังหวัดเพชรบุรี มาหลายสมัยติดต่อกัน ต่อมาในวันที่ 5 กันยายน พ.ศ. 2567 ยุทธพลได้โพสต์เฟซบุ๊กประกาศลาออกจากตำแหน่งรองหัวหน้าพรรค และที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ และสมาชิกพรรคชาติไทยพัฒนา โดยให้มีผลในทันที

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองเพชรบุรี
หมวดหมู่:สกุลอังกินันทน์
หมวดหมู่:นักการเมืองจากจังหวัดเพชรบุรี
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคชาติไทยพัฒนา
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากโรงเรียนอรุณประดิษฐ
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากโรงเรียนกฎหมายและการเมือง มหาวิทยาลัยสวนดุสิต
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:สมาชิกกลุ่มผาด
ลัทธิอัสมาจารย์

290px|right|thumb|การบรรยายในมหาวิทยาลัยในคริสต์ศตวรรษที่ 14
**ลัทธิอัสมาจารย์** () หมายถึง วิธีคิดเชิงวิพากษ์ที่มีอิทธิพลต่อการเรียนการสอนของนักวิชาการในมหาวิทยาลัยในยุโรปสมัยกลาง (ค.ศ. 1,100-1,700) และหมายถึงหลักสูตรที่ใช้วิธีดังกล่าวมาสนับสนุนและเผยแพร่หลักความเชื่อในสังคมที่มีความหลากหลายขึ้นเรื่อย ๆ ในสมัยนั้น อัสสมาจารย์นิยมมีต้นกำเนิดมาจากโรงเรียนในอารามคริสต์ในยุโรปยุคแรก ๆ สถาบันการศึกษาระดับมหาวิทยาลัยในยุโรปเกิดขึ้นที่ประเทศอิตาลี ฝรั่งเศส สเปน และอังกฤษ ในปลายคริสต์ศตวรรษที่ 11 ถึงคริสต์ศตวรรษที่ 12 จัดการสอนด้านศิลปศาสตร์ นิติศาสตร์ แพทยศาสตร์ และเทววิทยา มหาวิทยาลัยเหล่านี้ เช่น มหาวิทยาลัยซาแลร์โน มหาวิทยาลัยโบโญญา และมหาวิทยาลัยปารีส 

นักปราชญ์สำคัญในยุคนี้ เช่น แอนเซล์มแห่งแคนเทอร์เบอรี อเล็กซานเดอร์แห่งเฮลส์ อัลแบร์ตุส มาญุส ดันส์ สโกตัส วิลเลียมแห่งออกคัม โบนาเวนตูรา และทอมัส อไควนัส

## อ้างอิง

หมวดหมู่:สมัยกลาง
หมวดหมู่:คำศัพท์ศาสนาคริสต์
เทศบาลตำบลกันทรวิชัย

**เทศบาลตำบลกันทรวิชัย**  เป็นเทศบาลตำบลในอำเภอกันทรวิชัย จังหวัดมหาสารคาม
## ที่ตั้งและอาณาเขต
เทศบาลตำบลกันทรวิชัย มีอาณาเขตติดต่อกับองค์กรปกครองส่วนท้องถิ่น ดังนี้

* **ทิศเหนือ** ติดต่อกับเขตองค์การบริหารส่วนตำบลโคกพระ
* **ทิศตะวันออก** ติดต่อกับเขตองค์การบริหารส่วนตำบลโคกพระ
* **ทิศใต้** ติดต่อกับเขตองค์การบริหารส่วนตำบลคันธารราษฎร์
* **ทิศตะวันตก** ติดต่อกับเขตองค์การบริหารส่วนตำบลศรีสุข
## ประวัติ
เดิมพื้นที่มีฐานะเป็นสุขาภิบาล ในวันที่ 30 สิงหาคม พ.ศ. 2499 ได้จัดตั้งขึ้นเป็น **สุขาภิบาลโคกพระ** และยกฐานะจากสุขาภิบาล เป็น **เทศบาลตำบลโคกพระ** ในวันที่ 24 กุมภาพันธ์ พ.ศ. 2542 

จากการประชุมของทางจังหวัดมหาสารคามของปี พ.ศ. 2567 องค์กรปกครองส่วนท้องถิ่นในอำเภอกันทรวิชัยมีชื่อซ้ำซ้อน 2 แห่ง คือ เทศบาลตำบลโคกพระ และองค์การบริหารส่วนตำบลโคกพระ เพื่อป้องกันความสับสนของประชาชนในการติดต่อราชการ จึงเปลี่ยนชื่อเป็น **เทศบาลตำบลกันทรวิชัย** เมื่อวันที่ 20 พฤศจิกายน พ.ศ. 2567

## อ้างอิง

กันทรวิชัย
หมวดหมู่:อำเภอกันทรวิชัย
มะม่วงขี้ไต้

**มะม่วงขี้ไต้**  ภาคเหนือเรียก มะม่วงช้างเหยียบ มะม่วงแป๊บ ภาคใต้เรียก ส้มม่วงกล้วย ชาวกะเหรี่ยง จังหวัดลำปางเรียก โค๊ะแมงซา เป็นพืชในสกุลมะม่วง วงศ์ Anacardiaceae แพร่กระจายพันธุ์ตั้งแต่บังกลาเทศ กัมพูชา จีน อินเดีย พม่า เนปาล ไทย  ชื่อสามัญอื่นๆได้แก่ มะม่วงหิมาลัย (Himalayan Mango) มะม่วงเนปาล (Nepal Mango) หรือ Pickling Mango

## อ้างอิง
* World Conservation Monitoring Centre 1998.  ''Mangifera sylvatica''.   2006 IUCN Red List of Threatened Species.   Downloaded on 22 August 2007.

หมวดหมู่:สกุลมะม่วง
มะม่วงจิ้งหรีด

**มะม่วงจิ้งหรีด**  ภาคกลางเรียกมะม่วงป่า นราธิวาสเรียกกินนิง มาเลเซียเรียกกุยนี เป็นพืชในสกุลมะม่วง วงศ์ Anacardiaceae พบในกวม อินโดนีเซีย มาเลเซีย ฟิลิปปินส์ สิงคโปร์ ไทย และเวียดนาม  

มะม่วงจิ้งหรีดเป็นไม้ยืนต้น เปลือกต้นสีเทา มีน้ำยางทำให้ระคายเคือง ใบเหนียวคล้ายหนัง โคนก้านใบโป่งพอง ดอกช่อ ดอกย่อยสีออกเหลืองอมชมพูอ่อน ผลแบบเมล็ดเดียวแข็ง เนื้อหนา สีเขียวหรือเขียวอมเหลือง ผลของมะม่วงจิ้งหรีดเมื่อสุกเป็นสีส้มอ่อน รสหวาน ออกดอกตลอดปี เนื้อผลสีเหลืองอมส้ม แน่น มีเส้นใย รสหวานอมเปรี้ยว ฉ่ำน้ำ มีกลิ่นฉุนและกลิ่นขี้ไต้ 

เป็นพืชที่พบตามธรรมชาติน้อย มักพบเป็นพืชปลูก คาดว่าเป็นลูกผสมระหว่างมะม่วงกับส้มมุด ผลสุกรับประทานได้ ผลดิบใช้ดองเกลือหรือตำน้ำพริก ในชวานำเมล็ดไปผลิตเป็นแป้ง เปลือกลำต้นใช้แก้โรคลมบ้าหมู ยางของผลดิบมีพิษ ต้นผลิตเรซินที่มีกลิ่น ดอกกลิ่นแรง 

## อ้างอิง

* World Conservation Monitoring Centre 1998.  ''Mangifera odorata''.   2006 IUCN Red List of Threatened Species.   Downloaded on 22 August 2007.
* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 2: ไม้ผลและไม้ผลเคี้ยวมัน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 305 – 307

หมวดหมู่:สกุลมะม่วง
หมวดหมู่:ผลไม้
หมวดหมู่:พืชมีพิษ
หมวดหมู่:สมุนไพร
มะม่วงป่า

**มะม่วงป่า**  เป็นพืชในสกุลมะม่วง วงศ์ Anacardiaceae เป็นไม้ยืนต้น ใบเหนียวคล้ายหนัง เห็นเส้นใบชัดเจนทั้งสองด้าน ใบแห้งสีออกแดง ผลสดคล้ายมะม่วงลูกเล็ก สีเขียวอมเหลือง ดอกช่อ ดอกย่อยสีขาวอมเหลืองหรือขาวครีม เนื้อผลนุ่ม ฉ่ำน้ำ สีส้ม รสหวานพบการแพร่กระจายในมาเลเซีย สิงคโปร์ และภาคใต้ของไทย  เมื่อสุก เนื้อเหลวเป็นน้ำ รับประทานโดยการเจาะผลดูด ผลดิบกินกับน้ำปลาหวาน 

## อ้างอิง
* World Conservation Monitoring Centre 1998.  ''Mangifera pentandra'' .   2006 IUCN Red List of Threatened Species.   Downloaded on 22 August 2007.
* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 2: ไม้ผลและไม้ผลเคี้ยวมัน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 303 – 304

หมวดหมู่:สกุลมะม่วง
หมวดหมู่:ผลไม้
ศาลสูงสุดอินเดีย

**ศาลสูงสุดอินเดีย** () เป็นศาลชั้นสูงสุดแห่งสาธารณรัฐอินเดีย จัดตั้งขึ้นตามรัฐธรรมนูญอินเดีย ภาค 5 หมวด 4 เพื่อแทนที่ศาลกลาง (Federal Court) และคณะกรรมการตุลาการในคณะองคมนตรี (Judicial Committee of the Privy Council) ออกนั่งบัลลังก์เป็นครั้งแรกเมื่อวันที่ 28 มกราคม 1950

รัฐธรรมนูญ มาตรา 124 ถึงมาตรา 147 กำหนดองค์ประกอบและเขตอำนาจของศาลไว้ ตามความในบทบัญญัติดังกล่าว ศาลมีอำนาจเบื้องต้นเป็นการตรวจสอบความชอบด้วยรัฐธรรมนูญและชำระข้อพิพาททางปกครองเกี่ยวกับรัฐบาลกลาง นอกจากนี้ ศาลยังมีอำนาจชำระอุทธรณ์จากศาลสูง (High Court) และจากศาลอื่น ๆ ในระดับรัฐและระดับดินแดน

ตั้งแต่ปี 1937 ถึงปี 1950 บัลลังก์ของศาลอยู่ที่นเรนทรมณฑล (Chamber of Princes) ในอาคารรัฐสภา ซึ่งเคยใช้เป็นบัลลังก์ศาลกลางแห่งอินเดีย ครั้นปี 1958 จึงย้ายไปยังอาคารใหม่จนปัจจุบัน

ในระยะหลัง โดยเฉพาะในปี 2008 ศาลต้องผจญเรื่องอื้อฉาวจำนวนมาก โดยเฉพาะข้อกล่าวหาว่า ตุลาการชั้นผู้ใหญ่ฉ้อราษฎร์บังหลวง ทั้งยังนำภาษีประชาชนไปใช้ส่วนตัว แต่งตั้งข้าราชการตุลาการโดยวิธีลับ ไม่ยอมเปิดเผยสินทรัพย์ต่อสาธารณชน และไม่ยอมเปิดเผยข้อมูลข่าวสารต่อสาธารณชนตามความในรัฐบัญญัติสิทธิเข้าถึงข้อมูลข่าวสาร (Right to Information Act) อนึ่ง เมื่อเค. จี. พลกฤษณัน (K. G. Balakrishnan) ประธานศาล แสดงความคิดเห็นว่า ตนไม่ใช่เจ้าหน้าที่บ้านเมือง แต่เป็นเจ้าหน้าที่ตามรัฐธรรมนูญ ก็ถูกวิพากษ์วิจารณ์อย่างใหญ่หลวง ขณะเดียวกัน ฝ่ายตุลาการอินเดียเองถูกประธานาธิบดีหลายคน เช่น ประติภา ปาฏีล (Pratibha Patil) และเอ. พี. เจ. อับดุล กลาม (A. P. J. Abdul Kalam) ตำหนิอย่างหนักว่า ละเลยหน้าที่ ทั้งมานโมฮัน ซิงห์ (Manmohan Singh) นายกรัฐมนตรี ก็ระบุว่า ปัญหาหลักของฝ่ายตุลาการ คือ การฉ้อฉลโกงกิน และเสนอแนะให้มีมาตรการเร่งด่วนเพื่อขจัด "ภัยคุกคาม" (menace) เหล่านี้

นอกจากปัญหาข้างต้นแล้ว ศาลยังถูกติเตียนเรื่องทำหน้าที่เชื่องช้า สิ้นปี 2011 ปรากฏสถิติว่า มีคดีที่ชำระไม่เสร็จ 58,519 เรื่อง และในจำนวนนั้น คดี 37,385 เรื่องถูกดองไว้นานกว่า 1 ปี แต่ถ้าไม่นับคดีที่เกี่ยวพันกันแล้ว จะมีคดีค้างอยู่ 33,892 เรื่อง

## อ้างอิง

อ
มุขมนตรี

**มุขมนตรี** เป็นตำแหน่งหัวหน้าฝ่ายบริหารของรัฐหรือภูมิภาค ตำแหน่งนี้มักปรากฏในประเทศที่ใช้การปกครองแบบสหพันธรัฐหรือจักรวรรดิ มุขมนตรีแต่ละคนมีอำนาจจำกัดอยู่เฉพาะในเขตอำนาจของตนเองเท่านั้น มุขมนตรีอาจมาจากการแต่งตั้งหรือเลือกตั้งก็ได้ตามบทบัญญัติทางกฎหมายของประเทศหรือดินแดนนั้น

## สหราชอาณาจักร
ในสหราชอาณาจักร ตำแหน่งมุขมนตรี (First Minister) เป็นตำแหน่งหัวหน้าฝ่ายบริหารของรัฐบาลสกอตแลนด์ รัฐบาลเวลส์ และรัฐบาลไอร์แลนด์เหนือ มุขมนตรีมาจากการลงมติของรัฐสภาประเทศนั้น ๆ และพระมหากษัตริย์สหราชอาณาจักรทรงแต่งตั้ง

## เยอรมนี
ในประเทศเยอรมนี รัฐทั้งสิบหกต่างมีธรรมนูญเป็นของตนเอง ในธรรมนูญของแต่ละรัฐนั้นต่างมีลักษณะที่เหมือนกัน โดยกำหนดให้มุขมนตรี () มาจากการลงมติแต่งตั้งโดยสภาประจำรัฐ และกำหนดให้มุขมนตรีเป็นตำแหน่งที่รวมเอาสองบทบาทเข้าไว้ด้วยกัน คือเป็นทั้งหัวหน้าของฝ่ายบริหาร  มีอำนาจแต่งตั้งถอดถอนสมาชิกคณะมนตรีฝ่ายต่าง ๆ นอกจากนี้ยังเป็นประมุขแห่งรัฐของรัฐนั้น เพื่อปฏิบัติบรรดาพิธีการในนามของรัฐ (ในขณะที่หัวหน้าฝ่ายบริหารของทั้งประเทศเยอรมนีคือตำแหน่งนายกรัฐมนตรีสหพันธ์) ตัวมุขมนตรีอาจถูกสภาประจำรัฐอภิปรายไม่ไว้วางใจได้เช่นเดียวกัน

กล่าวโดยสรุปคือ มุขมนตรีในประเทศเยอรมนีนั้น เสมือนตำแหน่งหัวหน้าฝ่ายบริหารในประเทศที่ใช้ระบบประธานาธิบดี ที่ประธานาธิบดีทำหน้าที่เป็นทั้งหัวหน้าคณะรัฐมนตรีและประมุขแห่งรัฐไปในตัว เพียงแต่ย่อส่วนลงมาแทนที่จะมีเขตอำนาจทั่วทั้งประเทศ กลับมีเขตอำนาจอยู่เพียงพื้นที่ท้องถิ่นของตนเอง

## เบลเยียม
ในประเทศเบลเยียม มุขมนตรีเป็นตำแหน่งหัวหน้าฝ่ายบริหารของรัฐบาลส่วนภูมิภาค แต่ไม่ใช่หัวหน้าฝ่ายบริหารของทั้งประเทศ โดยที่หัวหน้าฝ่ายบริหารของทั้งประเทศเบลเยียมนั้นคือตำแหน่งนายกรัฐมนตรีเบลเยียมซึ่งต้องได้รับการโปรดเกล้าแต่งตั้งจากกษัตริย์ ในขณะที่ตำแหน่งมุขมนตรีนั้นไม่ต้องรับการแต่งตั้งจากกษัตริย์ แต่ได้รับการแต่งตั้งจากสภาส่วนภูมิภาคโดยตรง มุขมนตรีในเบลเยียมไม่ต้องกล่าวแสดงความจงรักภักดีต่อกษัตริย์เบลเยียม แต่ต้องกล่าวสาบานตนต่อสภาส่วนภูมิภาคของตน

## นอร์เวย์
ในประเทศนอร์เวย์ เคยมีตำแหน่งมุขมนตรี (ministerpresident) ระหว่างปี 1942 ถึง 1945 ระหว่างอยู่ภายใต้การยึดครองของประเทศเยอรมนีในช่วงสงครามโลกครั้งที่สอง

## พม่า
ในประเทศพม่า ตำแหน่งมุขมนตรีภาค () หรือมุขมนตรีรัฐ () เป็นตำแหน่งหัวหน้าฝ่ายบริหารส่วนภูมิภาคหรือรัฐในสหภาพ รัฐธรรมนูญสาธารณรัฐแห่งสหภาพพม่าบัญญัติว่า มุขมนตรีมีหน้าที่กำกับรัฐบาลส่วนภูมิภาคหรือรัฐบาลประจำรัฐ ตลอดจนลงนามประกาศใช้กฎหมายต่าง ๆ ที่ผ่านการอนุมัติโดยที่ประชุมสภาภูมิภาคหรือที่ประชุมสภารัฐ มุขมนตรีต้องมีอายุไม่ต่ำกว่า 35 ปีบริบูรณ์ และจะถูกคัดเลือกจากบรรดาสมาชิกสภาผู้แทนรัฐหรือสภาผู้แทนราษฎรตามบทบัญญัติของรัฐธรรมนูญ ประธานาธิบดีพม่าเป็นผู้ลงนามแต่งตั้งมุขมนตรี

## มาเลเซีย
ในประเทศมาเลเซีย ตำแหน่งมนตรีข้าหลวง (มลายู: Menteris Besar) เป็นตำแหน่งหัวหน้าฝ่ายบริหารของเก้ารัฐท้องถิ่นที่มีสุลต่านปกครอง โดยมีการสืบตำแหน่งผ่านทางสายเลือด ส่วนอีกสี่รัฐท้องถิ่นที่ไม่ได้มีสุลต่านปกครองจะเรียกตำแหน่งเดียวกันว่า มุขมนตรี (มลายู: Ketua Menteri) ตำแหน่งเหล่านี้ถูกสถาปนาขึ้นในปี ค.ศ. 1948 สมัยที่มาเลเซียยังเป็นอาณานิคมของอังกฤษ รัฐยะโฮร์เป็นรัฐแรกที่มีการแต่งตั้งตำแหน่งมนตรีข้าหลวง

## อ้างอิง


หมวดหมู่:หัวหน้ารัฐบาล
บุนเดิสราท

**บุนเดิสราท** ( ) คือสภาผู้แทนรัฐในสหพันธ์สาธารณรัฐเยอรมนี ประกอบด้วยผู้แทนจากสิบหกรัฐ ปัจจุบันประชุมกันที่อาคารสภาขุนนางปรัสเซียในกรุงเบอร์ลิน เดิมที่ประชุมกันที่กรุงบอนน์

บุนเดิสราทถือเป็นองค์กรคู่ขนานในการพิจารณาตรากฎหมายควบคู่กับบุนเดิสทาค (สภาสหพันธ์) ในขณะที่บุนเดิสทาค พิจารณาตรากฎหมายโดยคำนึงถึงประชาชนเป็นหลัก บุนเดิสราทจะกลั่นกรองกฎหมายเหล่านั้นในแง่มุมที่อาจกระทบกระเทือนศักยภาพของรัฐตน นอกจากนี้ การแก้ไขรัฐธรรมนูญจำต้องได้รับความเห็นชอบจากบุนเดิสราท ด้วยเหตุนี้ในบางครั้ง บุนเดิสราทจึงถูกมองว่าเป็นสภาสูงของเยอรมนี ทั้งที่ในรัฐธรรมนูญเยอรมนีไม่ได้ระบุว่าบุนเดิสราทและบุนเดิสทาคประกอบกันเป็นรัฐสภาในระบบสองสภา

เนื่องจากบุนเดิสราทมีขนาดเล็กกว่าบุนเดิสทาค จึงจัดการประชุมตามวาระขึ้นเพียงเดือนละครั้งเท่านั้น (ในขณะที่บุนเดิสทาคจัดประชุมสัปดาห์ละครั้ง) เพื่อลงมติรับรองข้อกฎหมายที่ถูกจัดเตรียมไว้

## องค์ประกอบ
การจัดสรรที่นั่งออกเสียงถูกกำหนดโดยกฎหมายพื้นฐาน (รัฐธรรมนูญ) แบ่งออกเป็นสามระดับได้แก่:
* ประชากรตั้งแต่สองล้านคน ได้รับ 4 ที่นั่ง
* ประชากรตั้งแต่หกล้านคน ได้รับ 5 ที่นั่ง
* ประชากรตั้งแต่เจ็ดล้านคน ได้รับ 6 ที่นั่ง

ดังนั้นแต่ละรัฐ ไม่ว่าจะมีประชากรมากเพียงใด ก็จะได้มากสุดเพียง 6 ที่นั่ง สมาชิกบุนเดิสราทคือมุขมนตรีและบุคคลระดับเจ้ากระทรวงของแต่ละรัฐ หรือผู้ที่ได้รับมอบอำนาจจากคณะรัฐบาลแต่ละรัฐ

## ดูเพิ่ม
* สภาสหพันธ์ (Bundestag)
* สมัชชาสหพันธ์ (Bundesversammlung)

## อ้างอิง

หมวดหมู่:สภานิติบัญญัติ
หมวดหมู่:รัฐบาลเยอรมนี
ศาลรัฐธรรมนูญ (อิตาลี)

[thumb|300x300px|อาคารศาลที่[Palazzo della Consulta|วังกงสุล (Palazzo della Consulta) กรุงโรม]]
**ศาลรัฐธรรมนูญแห่งสาธารณรัฐอิตาลี** () เป็นหนึ่งในสองศาลสูงสุดแห่งสาธารณรัฐอิตาลี อีกศาลหนึ่ง คือ ศาลยุติธรรมสูงสุด (Court of Cassation)

รัฐธรรมนูญอิตาลี มาตรา 134 ว่า ศาลมีอำนาจชำระคดีเกี่ยวกับความชอบด้วยรัฐธรรมนูญของกฎหมายที่ฝ่ายอาณาจักรหรือฝ่ายศาสนจักรตราขึ้น โดยอยู่ในเงื่อนไขตามรัฐธรรมนูญอิตาลี และเมื่อศาลวินิจฉัยว่า กฎหมายใดไม่ชอบด้วยรัฐธรรมนูญแล้ว กฎหมายนั้นเป็นอันไร้ผลตั้งแต่วันถัดจากวันประกาศคำวินิจฉัย นอกจากนี้ ศาลยังมีอำนาจชำระคดีเกี่ยวกับการขัดกันของอำนาจระหว่างฝ่ายอาณาจักรและฝ่ายศาสนจักร หรือระหว่างฝ่ายศาสนจักรด้วยกัน กับทั้งยังมีอำนาจชำระคดีซึ่งประธานาธิบดีเป็นจำเลย คำวินิจฉัยของศาลเป็นที่สุด ไม่มีอุทธรณ์

ศาลประกอบด้วยตุลาการ 15 คน อยู่ในตำแหน่งคนละ 9 ปี ในบรรดา 15 คนนี้ ประธานาธิบดีแต่งตั้ง 5 คน รัฐสภาเลือกตั้ง 5 คน และศาลยุติธรรมสูงสุดกับศาลปกครองสูงสุดเลือกตั้งมา 5 คน จากนั้น บุคคลเหล่านี้จึงเลือกกันเองเป็นประธาน 1 คนโดยวิธีลงคะแนนลับและด้วยเสียงข้างมากเด็ดขาด ถ้าไม่มีผู้ใดได้เสียงข้างมากเด็ดขาด จะเลือกเอาจากผู้ที่ได้คะแนนมากที่สุด 2 คน เมื่อได้ประธานแล้ว ประธานจะตั้งรองประธาน 1 หรือ 2 คน

ศาลนี้นับเป็นนวัตกรรมหลังสงครามโลกครั้งที่ 2 ครั้นการปรับปรุงหน่วยสืบราชการลับอิตาลีซึ่งได้รับความเห็นชอบในเดือนสิงหาคม ค.ศ. 2007 มีผลใช้บังคับ การบอกปัดไม่ให้เข้าถึงเอกสารของศาลโดยอ้างความลับราชการก็เป็นอันทำไม่ได้อีกต่อไปนับแต่วันที่ 12 ตุลาคม ค.ศ. 2007

ตั้งแต่ปี ค.ศ. 1955 บัลลังก์ของศาลอยู่ที่วังกงสุล (Palazzo della Consulta) ในกรุงโรม บางครั้งจึงมีผู้เรียกศาลด้วยชื่อวังดังกล่าว

## อ้างอิง

## แหล่งข้อมูลอื่น
* เว็บไซต์อย่างเป็นทางการ 

อ
อ
หมวดหมู่:ประเทศอิตาลี
ศาลปกครองสหพันธ์ (เยอรมนี)

[thumb|260px|อาคารศาลในเมือง[ไลพ์ซิช]]

**ศาลปกครองสหพันธ์** () เป็นหนึ่งในห้าศาลสูงสุดระดับชาติแห่งสหพันธ์สาธารณรัฐเยอรมนี มีเขตอำนาจศาลทั่วประเทศเยอรมนี และเป็นศาลชั้นสุดท้ายสำหรับคดีปกครอง รับชำระอุทธรณ์จากศาลปกครองชั้นสูง () ซึ่งรับพิจารณาคดีที่ถูกอุทธรณ์จากศาลปกครอง () 

อย่างไรก็ตาม ศาลปกครองในเยอรมนีไม่มีอำนาจเกี่ยวกับกฎหมายความมั่นคงทางสังคม (social security law) เพราะเป็นอำนาจของศาลสังคม () ซึ่งมีศาลสังคมสหพันธ์ () รับอุทธณ์ ทั้งไม่มีอำนาจเกี่ยวกับส่วยสัดพัฒนากรขนอนตลาด เพราะเป็นอำนาจของศาลรัษฎากร () ซึ่งมีศาลารัษฎากรสหพันธ์ () รับอุทธรณ์

บัลลังก์ของศาลปกครองสหพันธ์อยู่ที่อาคารศาลหลวง () ในเมืองไลพ์ซิช ตุลาการศาลปกครองสหพันธ์มีจำนวน 59 คน ซึ่งเป็นบุคคลจากหลากหลายอาชีพและอายุ

## แหล่งข้อมูลอื่น

*เว็บไซต์อย่างเป็นทางการ

ย
ย
หมวดหมู่:ศาลในประเทศเยอรมนี
หมวดหมู่:สิ่งก่อสร้างในไลพ์ซิช
วณิชยา หล่วงทองหลาง

**วณิชยา หล่วงทองหลาง**  เป็นนักกีฬาวอลเลย์บอลหญิงทีมชาติไทย ตำแหน่งหัวเสา ซึ่งได้รับการกล่าวยอมรับจากณัฐพนธ์ ศรีสมุทรนาค ว่าเป็นหนึ่งในผู้เล่นคนสำคัญของทีม ปัจจุบันเล่นวอลเลย์บอลอาชีพให้กับสโมสรวอลเลย์บอลนครราชสีมา

## ประวัติ
วณิชยาเริ่มหัดเล่นวอลเลย์บอลครั้งแรก เมื่อเรียนอยู่ชั้น ป. 5 ของโรงเรียนชุมชนบ้านบุ อำเภอจักราช ก่อนที่จะย้ายมาเรียนที่โรงเรียนสุรนารีวิทยา โดยมีอาจารย์สุทธิชัย ชาญบัญชี เป็นผุ้ฝึกสอนศาสตร์การเล่นวอลเลย์บอลให้กับแป้ง  หลังจากที่แป้งได้เข้ามาเป็นนักวอลเลย์บอลให้กับทีมโรงเรียนสุรนารีวิทยา แล้ว  ได้ช่วยให้ทีมสุรนารีฯ กวาดแชมป์มาได้อย่างมากมาย ทุกรุ่นอายุ ทั้งในระดับภาคอีสาน และระดับประเทศไทย เช่น ได้แชมป์ประเทศไทย เยาวชนเป๊ปซี คัพรุ่นอายุ 16 ปี ที่จังหวัดอุบลราชธานี ได้แชมป์ประเทศไทย เยาวชน กฟภ. อายุ 18 ปี ที่ จังหวัดขอนแก่น และแชมป์กีฬานักเรียนชิงชนะเลิศประเทศไทยที่เพชรบุรีเกมส์

## เกียรติประวัติ
### ระดับทีมชาติ
;ทีมชาติชุดยุวชน
*  2008 : ไฟล์:Med 3.png อันดับที่ 3
*  2009 : อันดับที่ 7
*  2010 : ไฟล์:Med 3.png อันดับที่ 3
*  2011 : อันดับที่ 13
;ทีมชาติชุดเยาวชน
*  2010 : อันดับที่ 4
;ทีมชาติชุดใหญ่
*  2009 : อันดับที่ 6
*  2009 : อันดับที่ 8
*  2010 : อันดับที่ 10
*  2011 : อันดับที่ 5
*  2011 : อันดับที่ 4
*  2014 : อันดับที่ 17
*  2009 : ไฟล์:Med 1.png **ชนะเลิศ**
*  2014 : อันดับที่ 5
*  2011 : ไฟล์:Med 1.png **ชนะเลิศ**
;ชุดกีฬามหาวิทยาลัยโลก
*  2015 : อันดับที่ 7

### ระดับสโมสร
;ชิงแชมป์สโมสรเอเชีย
* 2014 อันดับที่ 5, ร่วมกับสโมสรวอลเลย์บอลนครราชสีมา
* 2011 ไฟล์:Med 1.png **ชนะเลิศ**, ร่วมกับสโมสรช้าง
;สโมสรภายในประเทศ
* 2010-11 : ไฟล์:Med 3.png  อันดับที่ 3, ร่วมกับสโมสรวอลเลย์บอลนครราชสีมา
* 2011-12 : อันดับที่ 4, ร่วมกับสโมสรวอลเลย์บอลนครราชสีมา
* 2012-13 : ไฟล์:Med 3.png อันดับที่ 3, ร่วมกับสโมสรวอลเลย์บอลนครราชสีมา
* 2013 : ไฟล์:Med 1.png **ชนะเลิศ**, ร่วมกับทีเอ็มเอส-ฟิลิปปิน อาร์มี
* 2013-14 : ชนะเลิศ **ชนะเลิศ**, ร่วมกับสโมสรวอลเลย์บอลนครราชสีมา
* 2013 : อันดับที่ 7, ร่วมกับสโมสรวอลเลย์บอลนครราชสีมา
* 2014-15 : อันดับที่ 5, ร่วมกับสโมสรวอลเลย์บอลนครราชสีมา
* 2014 : ไฟล์:Med 2.png **รองชนะเลิศ**, ร่วมกับสโมสรวอลเลย์บอลนครราชสีมา

### รางวัลรายบุคคล
* *2010-11 ไทยแลนด์ลีก - "ผู้ทำคะแนนสูงสุด"*
* *2013 พีเอสแอลกรังปรีซ์คอนเฟอเรนซ์ - "ผู้เล่นทรงคุณค่า"*

## อ้างอิง

* เกาะติดลูกยางไทย: ''แป้ง'' วณิชยา หล่วงทองหลาง มือสังหารหัวเสา...หัวหอกสาวปีศาจแมว

หมวดหมู่:นักวอลเลย์บอลหญิงชาวไทย
หมวดหมู่:บุคคลจากอำเภอจักราช
หมวดหมู่:บุคคลจากโรงเรียนสุรนารีวิทยา
หมวดหมู่:บุคคลจากมหาวิทยาลัยรัตนบัณฑิต
หมวดหมู่:ผู้เล่นสโมสรวอลเลย์บอลหญิงนครราชสีมา
หมวดหมู่:นักวอลเลย์บอลจากจังหวัดนครราชสีมา
ทางหลวงแผ่นดินหมายเลข 4311

**ทางหลวงแผ่นดินหมายเลข 4311 สายพังงา - ทับปุด** หรือ **ถนนเลี่ยงเมืองพังงา** เริ่มต้นโดยแยกจากถนนเพชรเกษม ที่สามแยกวังหม้อแกง ไปบรรจบกับถนนเพชรเกษม ที่สามแยกทับปุด
## รายละเอียดของเส้นทาง
ทางหลวงแผ่นดินหมายเลข 4311 เป็นถนนเลี่ยงตัวเมืองพังงา ซึ่งแต่เดิมคือทางหลวงแผ่นดินหมายเลข 415 โดยเริ่มจากแยกวังหม้อแกงซึ่งที่แยกนี้ทางหลวงแผ่นดินหมายเลข 4 ได้เปลี่ยนเส้นทางไปยังเขานางหงส์ ในขณะที่ทางหลวงแผ่นดินหมายเลข 4311 ได้วิ่งตรงไปทางตะวันออกซึ่งเป็นเส้นทางที่ใกล้กว่าทางหลวงแผ่นดินหมายเลข 4 เป็นทางลัดจากจังหวัดพังงาไปจังหวัดกระบี่ มีระยะทางประมาณ 22 กิโลเมตร แบ่งเป็น 2 ช่องจราจรแต่ละทิศทางโดยมีเกาะกลางกั้น  

## รายชื่อทางแยก

## อ้างอิง

4311
4-4311
4311
หาดรุม

**หาดรุม** เป็นพืชในสกุลขนุนที่พบในเกาะสุมาตรา  สารสำคัญที่พบในหาดรุมได้แก่ oxyresveratrol, (+)-catechin, afzelechin-3-O-alpha-L-rhamnopyranoside, (-)-epiafzelechin, dihydromorin, epiafzelechin-(4beta→8)-epicatechin, dadahol A dadahol B, resveratrol, steppogenin, moracin M, isogemichalcone B, gemichalcone B, norartocarpetin และ engeletin

## อ้างอิง

หมวดหมู่:สกุลขนุน
ก่อหลับ

**ก่อหลับ**  เป็นพืชในวงศ์ Fagaceae พบทางภาคใต้ของไทยและมาเลเซีย จัดเป็นพืชที่ใกล้สูญพันธุ์และกำลังหายไปจากแหล่งที่อยู่อาศัยเดิม   เปลือกสีน้ำตาล กิ่งอ่อนมีเปลือกเหนียว ลอกได้ ใบเดี่ยว แผ่นใบเรียบเป็นมัน หลังใบสีเขียวนวล ดอกช่อ แยกเพศ อยุ่บนต้นเดียวกันและอยู่ในช่อเดียวกัน ดอกตัวเมียอยู่โคนช่อ ดอกสีขาวอมเหลือง กลีบเลี้ยงเป็นรูปถ้วย ผลเดียวมีกาบหุ้มเป็นจานรองหรือค่อนข้างแบน หุ้มส่วนฐานของผล เมื่อผลแก่ กาบมีลักษณะเป็นเกล็ด มี 1 ผลต่อ 1 กาบ ผลสีเขียว แก่แล้วเป็นสีน้ำตาล เนื้อไม้ใช้ก่อสร้าง 

## อ้างอิง
* Chua, L.S.L. 1998.  ''Lithocarpus curtisii''.   2006 IUCN Red List of Threatened Species.   Downloaded on 22 August 2007.
* มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 8
หมวดหมู่:วงศ์ก่อ
หมวดหมู่:ไม้ที่ใช้ในการก่อสร้าง
มะม่วงชัน

**มะม่วงชัน**   เป็นพืชในสกุลมะม่วง วงศ์ Anacardiaceae พบในอินโดนีเซีย มาเลเซียและภาคใต้ของไทย 

## อ้างอิง
* Kochummen, K.M. 1998.  ''Mangifera gracilipes'' .   2006 IUCN Red List of Threatened Species.   Downloaded on 22 August 2007.

หมวดหมู่:สกุลมะม่วง
ชีวมณฑล

[thumb|360px|ภาพแสดงสังขตภาพ (composite) ของกระบวนการ[ออโตทรอพ|อัตโภชนาการ หรือการสร้างอาหารเองด้วยแสง ในภาคพื้นมหาสมุทรและภาคพื้นทวีป]]
**ชีวมณฑล** () จาก "ชีวิต" และ σφαῖρα (*sphaira*) หรือทรงกลม เป็นผลรวมทั่วโลกของระบบนิเวศทั้งหมด นอกจากนี้ยังสามารถที่เรียกว่าโซนของสิ่งมีชีวิตบนโลก ซึ่งเป็นระบบปิด (นอกเหนือจากรังสีจากดวงอาทิตย์ รังสีจักรวาล และความร้อนจากชั้นหินร้อนภายในของโลก) และระบบที่ปรับสมดุลตัวเองได้ 

ภายใต้นิยามที่กว้างที่สุดในทางชีวกายภาพของดาวเคราะห์ (biophysiological) ชีวมณฑล คือ ระบบนิเวศในระดับดาวเคราะห์ที่ควบรวมเอาสิ่งมีชีวิตทั้งหมด และความสัมพันธ์ทั้งระหว่างกันเอง กับทั้งปฏิสัมพันธ์กับองค์ประกอบต่างๆของธรณีภาค ปฐพีภาค อุทกภาค และชั้นบรรยากาศ มาไว้ด้วยกัน มีการสันนิษฐานว่าชีวมณฑลมีการวิวัฒนาการ มาตั้งแต่ต้นกำเนิดของชีวิตบนโลก ไม่ว่าจะเป็นกระบวนการกำเนิดชีวิตจากสิ่งไร้ชีวิต (biopoiesis) หรือ กระบวนการกำเนิดชีวิตจากสิ่งมีชีวิต (biogenesis) ซึ่งเริ่มต้นขึ้นอย่างน้อยเมื่อ 3.5 พันล้านปีก่อน

หมวดหมู่:สมุทรศาสตร์
หมวดหมู่:ระบบชีวภาพ
สภาตุลาการ

**สภาตุลาการ** (; ) เป็นหนึ่งในฝ่ายทั้ง 5 ของรัฐบาล และเป็นองค์กรสูงสุดในฝ่ายตุลาการแห่งสาธารณรัฐจีน

รัฐธรรมนูญ มาตรา 77 และมาตรา 78, บทบัญญัติเพิ่มเติมรัฐธรรมนูญ (Additional Articles of the Constitution) มาตรา 5, กับทั้งรัฐบัญญัติระเบียบบริหารราชการส่วนท้องถิ่น (Local Government Systems Act) มาตรา 30 มาตรา 43 และมาตรา 75 ระบุว่า สภามีอำนาจตีความรัฐธรรมนูญและสร้างเอกภาพให้แก่การตีความกฎหมายและกฎ ดำเนินคดีแก่ประธานาธิบดีและรองประธานาธิบดี ยุบพรรคการเมืองซึ่งฝ่าฝืนรัฐธรรมนูญ ชำระคดีแพ่ง คดีอาญา คดีปกครอง และคดีดำเนินมาตรการทางวินัยแก่ข้าราชการ และวินิจฉัยความชอบด้วยรัฐธรรมนูญหรือชอบด้วยกฎหมายของข้อบัญญัติท้องถิ่นและกิจการอื่น ๆ

ในการตีความรัฐธรรมนูญ สร้างเอกภาพให้แก่การตีความกฎหมายและกฎ ดำเนินคดีแก่ประธานาธิบดีและรองประธานาธิบดี หรือยุบพรรคการเมืองนั้น สภามีแผนก 1 คอยรับผิดชอบ เรียก "คณะตุลาการศาลรัฐธรรมนูญ" (; ) มีสมาชิก 15 คน นอกจากอำนาจข้างต้น สภายังกำกับดูแลศาลล่างซึ่งประกอบด้วยศาลสูงสุด (Supreme Court), ศาลสูง (high court), ศาลจังหวัด (district court) และศาลปกครอง (administrative court) รวมถึงคณะกรรมการดำเนินการทางวินัยแก่ข้าราชการ (Commission on the Disciplinary Sanctions of Public Functionaries) ด้วย

## อ้างอิง

ต
ต
หมวดหมู่:สาธารณรัฐจีน
รายพระนามพระมหาอุปราชาพม่า

## [[ราชวงศ์ตองอู]]

## [[ราชวงศ์อลองพญา]]

พระเจ้าธีบอถูกเนรเทศในปี 1885. พระองค์เสด็จสวรรคตใน อินเดีย เมื่อ 1916. ตำแหน่งประมุขของพระราชวงศ์จึงตกเป็นของ เจ้าหญิงเมียะพะยาละ (1916–1956) และ ตั้งแต่ ค.ศ. 1956–2019 ตำแหน่งประมุขของพระราชวงศ์จึงตกเป็นของ ตอพะย่า, พระราชโอรสพระองค์ที่ 2 ในเจ้าหญิงเมียะพะยากะเล

## อ้างอิง

## บทความอื่นๆ
* 
* 
* 
* 
* 
* 
* 
* 
* 
* 

พ
หมวดหมู่:พระมหาอุปราชาพม่า
หมวดหมู่:รายพระนามประมุขพม่า
บูร์ริโต

**บูร์ริโต**  () หรือ **ตาโกเดอารินา** () เป็นอาหารแบบเม็กซิโก ประกอบด้วยแป้งข้าวสาลีผสมแป้งข้าวโพดหยาบ ทำเป็นแผ่นแล้วห่อเป็นรูปแท่งกลม โดยมีไส้ใน แตกต่างจากตาโก ซึ่งจะเป็นแผ่นแป้งข้าวโพดอบแห้งแข็งห่อเพียงครึ่งเดียว เปิดให้เห็นไส้ ในเม็กซิโก ไส้ใช้เนื้อและถั่วผัดกับเครื่องเทศแบบเม็กซิโก

ในสหรัฐอเมริกา บูร์ริโตใส่ไส้ที่ประกอบด้วยข้าวผัดแบบเม็กซิโก หรือเป็นข้าว ถั่วผัด หรือผักกาดขาวสดหั่นละเอียด  ซัลซา เนื้อมักจะเป็นเนื้อวัวบด กัวกาโมเล เนยแข็งขูดฝอย และครีมเปรี้ยว โดยมีขนาดแตกต่างกันไป

## อ้างอิง

## อ่านเพิ่ม
*
*
*
*
*
*
*
*
*
*
*
*

## แหล่งข้อมูลอื่น
* FOUR BIG FACTS THE DAILY GOT WRONG IN ITS HISTORY OF THE BURRITO
* What is the history of the burrito? 

หมวดหมู่:อาหารเม็กซิโก
ออแดกซ์

thumb|นักจักรยานออแดกซ์ขี่เป็นกลุ่ม ในปี 2004 
**ออแดกซ์** () หรือ **ร็องดอเนอร์** () เป็นรูปแบบของกีฬาจักรยานที่ผู้เข้าร่วมจะพยายามขี่จักรยานเป็นระยะทางไกลที่สุดเท่าที่จะทำได้ภายในระยะเวลาที่กำหนด โดยไม่เป็นการแข่งขันเพื่อจัดอันดับ เริ่มกำเนิดในประเทศอิตาลีในช่วงปลายคริสต์ศตวรรษที่ 19  โดยนักกีฬาจะขี่จักรยานเป็นกลุ่มต่อเนื่องให้ได้ระยะทางมากที่สุดในวันเดียว และเรียกตัวเองว่าเป็นพวก "ออแดกซ์" (*audax* มาจากคำว่า *audacious*  แปลว่า "บ้าบิ่น") ออแดกซ์ครั้งแรกที่มีการบันทึกไว้ เกิดขึ้นเมื่อวันที่ 12 มิถุนายน ค.ศ. 1897 โดยนักจักรยานชาวอิตาลี 12 คน จากโรมไปยังเนเปิลส์เป็นระยะทาง 230 กิโลเมตร

ปัจจุบันกีฬาออแดกซ์มีสองรูปแบบคือ รูปแบบดั้งเดิม ขี่จักรยานเป็นกลุ่มโดยไม่หยุดพักระหว่างทาง ปัจจุบันเรียกว่า **ยูโรแดกซ์** (eurodax) นิยมในประเทศฝรั่งเศส เบลเยียม เนเธอร์แลนด์ และเยอรมนี และรูปแบบอิสระ () นักกีฬาสามารถเลือกขี่คนเดียว ขี่เป็นกลุ่ม หรือเลือกขี่ต่อเนื่องหรือหยุดพักระหว่างทางได้อย่างอิสระ ปัจจุบันเรียกว่า **ร็องดอเนอร์** (randonneur) หรือ **อาลูร์ลีบร์** (allure libre) หรือ **เบรอแว** (brevet) นิยมในหลายประเทศเช่น สหราชอาณาจักร สหรัฐอเมริกา แคนาดา ออสเตรเลีย บราซิล จีน  ในบางประเทศใช้คำว่า ออแดกซ์ และร็องดอเนอร์ ในความหมายเดียวกัน 

การขี่จักรยานออแดกซ์/ร็องดอเนอร์ ในปัจจุบัน นิยมขี่เป็นระยะทางไกล 200, 300, 400, 600, 1200 กิโลเมตร เส้นทางไกลสุดที่จัดขึ้นคือ ระยะทาง 1400 กิโลเมตรภายใน 5 วัน จัดขึ้นที่สหราชอาณาจักรทุก 4 ปี

## อ้างอิง

## แหล่งข้อมูลอื่น
* Union des Audax Français ผู้จัดกิจกรรมออแดกซ์แบบดั้งเดิม
* Audax Club Parisien ผู้จัดกิจกรรมร็องดอเนอร์ (เบรอแว)
* Audax Randonneurs Thailand ผู้จัดกิจกรรมออแดกซ์-ร็องดอเนอร์ ในประเทศไทย

หมวดหมู่:การแข่งขันจักรยาน
พระเจ้าบรมวงศ์เธอ พระองค์เจ้าพวงแก้ว

**พระเจ้าบรมวงศ์เธอ พระองค์เจ้าพวงแก้ว** (พ.ศ. 2364 - พ.ศ. 2392) เป็นพระราชธิดาพระองค์ที่ 33 ในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดายี่สุ่น

## พระประวัติ
พระเจ้าบรมวงศ์เธอ พระองค์เจ้าพวงแก้ว ประสูติเมื่อพ.ศ. 2364 เป็นพระราชธิดาในพระบาทสมเด็จพระนั่งเกล้าเจ้าอยู่หัวประสูติแต่เจ้าจอมมารดายี่สุ่น มีพระเชษฐภคินีร่วมเจ้าจอมมารดา 1 พระองค์คือ พระเจ้าบรมวงศ์เธอ พระองค์เจ้าเงินยวง

พ.ศ. 2392 เกิดไข้ป่วงหรืออหิวาตกโรคระบาดอย่างหนักไปทั่วทุกหนทุกแห่งในสยาม ชาวกรุงเทพล้มตายเป็นอันมาก พระองค์เจ้าพวงแก้ว ทรงประชวรและสิ้นพระชนม์ด้วยโรคอหิวาในเหตุการณ์ครั้งนั้น ปรากฏใน *พระราชพงศาวดารกรุงรัตนโกสินทร์ รัชกาลที่ 3* ว่า

*"ฝ่ายที่กรุงเทพมหานคร เมื่อเดือน ๗ แรม ๑ ค่ำ เกิดความไข้ป่วงทั้งแผ่นดิน ไข้นั้นเป็นมาแต่ประเทศฝ่ายทะเล เป็นมาแต่เมืองฝ่ายตะวันตกขึ้นมาก่อน ไข้นั้นเป็นขึ้นมาถึงกรุงเทพมหานคร เป็นขึ้นไปจนถึงเมืองฝ่ายเหนือ เสียพระเจ้าลูกยาเธอ พระองค์เจ้าเฉลิมวงศ์องค์ ๑ พระองค์เจ้าจินดาองค์ ๑ พระราชธิดา พระองค์เจ้าพวงแก้วองค์ ๑ เสนาบดี เจ้าพระยาบดินทรเดชา ๑..."*

พระเจ้าบรมวงศ์เธอ พระองค์เจ้าพวงแก้วสิ้นพระชนม์ในรัชกาลที่ 3 เมื่อพ.ศ. 2392 พระชันษา 29 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร พ.ศ. 2393

## พระอิสริยยศ

***หม่อมเจ้าพวงแก้ว** (พ.ศ. 2364 - 21 กรกฎาคม พ.ศ. 2367)
***พระเจ้าลูกเธอ พระองค์เจ้าพวงแก้ว** (21 กรกฎาคม พ.ศ. 2367 - พ.ศ. 2392)
***พระเจ้าราชวรวงศ์เธอ พระองค์เจ้าพวงแก้ว** (พระนามหลังการสิ้นพระชนม์สถาปนาในรัชกาลที่ 4)
***พระเจ้าบรมวงศ์เธอ พระองค์เจ้าพวงแก้ว** (พระนามหลังการสิ้นพระชนม์สถาปนาในรัชกาลที่ 6)

## พงศาวลี



## อ้างอิง

หมวดหมู่:พระเจ้าบรมวงศ์เธอ ชั้น 3
หมวดหมู่:พระองค์เจ้า
หมวดหมู่:พระราชธิดาในรัชกาลที่ 3
พระเจ้าบรมวงศ์เธอ พระองค์เจ้าฉวีวรรณ

**พระเจ้าบรมวงศ์เธอ พระองค์เจ้าฉวีวรรณ** (5 พฤษภาคม พ.ศ. 2365 - 25 กุมภาพันธ์ พ.ศ. 2430) เป็นพระราชธิดาพระองค์ที่ 36 ในพระบาทสมเด็จพระนั่งเกล้าเจ้าอยู่หัวกับเจ้าจอมมารดาฉิม

## พระประวัติ
พระเจ้าบรมวงศ์เธอ พระองค์เจ้าฉวีวรรณ ประสูติเมื่อวันอาทิตย์ที่ 5 พฤษภาคม พ.ศ. 2365 เป็นพระราชธิดาในพระบาทสมเด็จพระนั่งเกล้าเจ้าอยู่หัวกับเจ้าจอมมารดาฉิม มีพระขนิษฐาร่วมเจ้าจอมมารดา 1 พระองค์คือ พระเจ้าบรมวงศ์เธอ พระองค์เจ้ากินรี

ในสมัยรัชกาลที่ 3 พระองค์เจ้ากินรี พระเชษฐภคินีทรงรับนายกุหลาบเป็นบุตรบุญธรรม และนำเข้ามาเลี้ยงในพระบรมมหาราชวัง พระองค์เจ้าฉวีวรรณก็ทรงมีส่วนในการอุปการะนายกุหลาบร่วมกับพระเชษฐภคินีด้วย พระองค์เจ้าฉวีวรรณช่วยพระองค์เจ้ากินรีเลี้ยงดูนายกุหลาบ จนนายกุหลาบครบอายุโกนจุก ต้องออกจากพระบรมมหาราชวังมาตามขนบธรรมเนียมประเพณี เมื่อนายกุหลาบแต่งงานมีบุตรธิดาหลายคน เขาก็ถวายธิดาหลายคนเป็นนางข้าหลวงในตำหนักของพระองค์เจ้ากินรีและพระองค์เจ้าฉวีวรรณ คนในตำหนักเรียกเด็กหญิงเหล่านี้ว่า "หลานเสด็จ"

พระเจ้าบรมวงศ์เธอ พระองค์เจ้าฉวีวรรณ สิ้นพระชนม์ในรัชกาลที่ 5 เมื่อวันศุกร์ที่ 25 กุมภาพันธ์ พ.ศ. 2429 พระชันษา 65 ปี พระราชทานเพลิงพระศพ ณ พระเมรุ ท้องสนามหลวง วันพฤหัสบดีที่ 12 พฤษภาคม พ.ศ. 2430

## พระอิสริยยศ

***หม่อมเจ้าฉวีวรรณ** (5 พฤษภาคม พ.ศ. 2365 - 21 กรกฎาคม พ.ศ. 2367)
***พระเจ้าลูกเธอ พระองค์เจ้าฉวีวรรณ** (21 กรกฎาคม พ.ศ. 2367 - 2 เมษายน พ.ศ. 2394)
***พระเจ้าราชวรวงศ์เธอ พระองค์เจ้าฉวีวรรณ** (2 เมษายน พ.ศ. 2394 - 25 กุมภาพันธ์ พ.ศ. 2429)
***พระเจ้าบรมวงศ์เธอ พระองค์เจ้าฉวีวรรณ** (พระนามหลังการสิ้นพระชนม์สถาปนาในรัชกาลที่ 6)

## พงศาวลี



## อ้างอิง

หมวดหมู่:พระเจ้าบรมวงศ์เธอ ชั้น 3
หมวดหมู่:พระองค์เจ้า
หมวดหมู่:พระราชธิดาในรัชกาลที่ 3